شمرۆن حضرهته ابوالفضله امان نامه گتیرمهسی
شمرۆن حضرهته ابوالفضله امان نامه گتیرمهسی
شمرۆن سسیکی تللیدهن اخیامه گلیبدیر
بیلـدی هامـێ عبـاسـه امـان نامـه گلیبـدیر
هئی باشلێر امان نامه سؤزین باشدان اوْ ظالێم
شرمـهنده ائدیر، قارداشێ قارداشـدان اوْ ظالێـم
*********************
سسلیر باجێم اوْغلانلارێنێن ارشهدی هاردا
عبـاس-ی-قمهر طلعـهت-وْ-رعنا قدی هـاردا
سرویکی اوْنۇ اۇمم-ی-بنین بسلهدی هـاردا
ال چکسیـن حۆسئنـدهن یئتیـرهم جـاه-وْ-مقامـه
سرلشگهر اوْلۇب امر ائلهسین لشگهر-ی-شامه
شمرۆن سسی عباسه یئتیب غملی چاغێندا
رنـگـی سـارالێـب تیتـرهدی یاپـراق سایـاغێنـدا
باشێـن آشـاغـا سـالـدێ حۆسئینیـن قاباغێنـدا
قلبی سێخێلێب آتش-ی-غئیرهتدهن آلێشدێ
خیجـلهت تری آلنێندا نه دیندی، نه دانێشـدێ
ماهـێ دۇتـۇلان حالدا گؤرۆب شمس-ی-امامـهت
فرماییش ائدیب کئی خلهف-ی-شاه-ی-ویلایـهت
گؤر کیـم چـاغێـرێـر چێــخ قابـاغـا ائیلـه ایـجابـهت
ناچار اوْلۇب ایجرا ائلـهسین امـر-ی-ایمامـێ
تلله طرهف عزم ائتدی اوْ سردار-ی-گیرامی
اهــریمـهنیلـهن گلــدی مـۇلاقــاتــه سـولئیمــان
تــل اۆستـه مـوقابێـل دایانێـب کفـریلـهن ایمــان
شمر آچدێ سؤزۆ عرض ائلهدی ای مه-ی-تابان
واردێـر آرامێـزدا سیـزیلـهن حـق-ی-قرابـهت
گلدیم ایئلییهم محضهریوه نئچچه نصیح-هت
یوْخ مثل-وْ-موقابێل سنه شجعان-ی-عرهبده
مومتازسـن البهتـده شـوجـاعـهتـده، ادهبـده
وار نیسبـهتیمیـز سنلـه قـرابهتـده نسـهبـده
من پیر-ی-کوْههنسال –وْ- جاهان دیدهیهم عباس
سالمـا بۇ ووجـودیـن خطـهره موقــع-ی-حســاس
دریاده حۆسئین ایندی سێنێق کشتییه بنزهر
عاقێـل بئلـه موقـعده خطـهردهن حـذهر ائیلــهر
منــدهن بــۇ سـؤزۆ ائیلـه قبـول اوْلمـا مۆکــدهر
آخێر بۇ حۆسئینین سنه لایێق ایشی یوْخدۇر
یئتمیش نفهره شاه اوْلاسان ارزیشی یوْخدۇر
یازدێردێم امان نامـهوی مـن ابـن-ی-زییـاده
حاضیردی وئـره خلعـهت-وْ-انعـام-ی-زییـاده
لذذهتله گئچین بئش گۆنـۆ بـۇ دار-ی-فنـاده
آلـلام سنـه بیر کـوْرسی-ی-زررین-ی-امارهت
سیم-وْ-زر-وْْ-قصر-وْ-خدهم-وْ-میز-ی-رییاسهت
عباسه تکان وئردی بۇ سؤز اوْلدۇ مؤثر
غئیظیله گلیب نوْطقه اوْ سـردار-مدبـر
لال اوْل دئدی ای نابئخرد پیـر-ی-مـزور
ایبلیسه گلهن لعنهت عبیداللاها آزدێ
زهرا بالاسێ قالدێ امانی منه یازدێ
آغزۇن اوْدیلان دوْلسۇن ایا کافهر-ی-شدداد
آخهر بۇ نه سؤزدیر دانێشێرسان ائوی برباد
دونیادهن اؤتۆر قارداشێمـا ائتمئییـم ایمـداد
جان بسلهمیشهم فاطیمه نان-وْ-نمهکیندهن
حاشا چکهم ال ایندی حۆسئینین اتهگیندهن
مکـریلــه گینــه وۇرســوْز اگـهر نئیـزهیه قـۇرآن
حاشـا تاپـا ایمانێمـا ال سن کیمـی شئیطـان
تئز گئت دالێ باخسان اوْلۇسان قانۇوا غلطان
مــن عبــدهم علـی اوْغـلـۇنـا سـن ابـن-ی-زییــاده
سن مست-ی-رئی-وْ-من روئش-ی-صدق-وْ-وفاده
بـهبــه اوْلا رحمـــهت آنـاســێ اۇمــم-ی-بنیـنـه
چۆن دۆز سۆد امهن حامێ اوْلار دیـن-ی-مؤبینه
خیجلهتله گینه گلـدی حوضـور-ی-شـه-ی-دینـه
کشف ائتدی امان نامـه سؤزۆن کهف-ی-امانـه
اغیـــار ســــؤزۆن بیلــدی گلیـــب یــار بیــانـــه
[بۇ پارچا منیم الیمده اوْلان کیتابدا یوْخدۇر اوْنۇ حاج تمدن کاسئتیندهن یازێرام:
ابوالفضل حرمه قایێدێنجاق زینب (س) امان نامه سؤزۆن بیلیب قارداشێ ایمام حۆسئینه بئله دئییر:
عبــاسیمــه گلیبــدی امـــان نامــه غـــم یئمـــه
گئدسه گئدیبدی روحیوه یۆز وئرمهسین موْحـهن
بـــۇ آز سیـپـــاهــی ده ائلــه آزاد قــالمـاسێــــن
سرلئشـگهرین گـر اوْلماسا سربازی نئیـلیسـن
اوْلمـــارام راضـی سنیـــن مـاه جمـالێــن پــوْزۇلا
حۆسئن ایذن وئر زینبیوه قارداش علمدارین اوْلا
حضرهت ابوالفضل گلیب ایمام قاباغێندا باشێ آشاغا دایانێب، ایمام حۆسئین قارداشێنا دئییر:
ائی لئشگهریمین سروهر-وْ-سرلئشگهری قارداش
بئیعــــهت ... الـــده چــکـــهن خنـجـهری قــارداش
یوْخ دررس؟ اؤزۆن قارداشێنێ تـرک ائدیسـهن ائــد
دۆشمـهندهن امـان نـام-ه گلیبـدیر گئـدیسـهن گئـد
عبـاس تـۇفان-ی-بــلا بۇ گئجـهنین وار سحـهرینــده
رئیحــــانـهی-ی-زهـــرا ســــوْلاجـاقـدێــر اثـهرینــده
اؤلمـــهک ولــی آســانـدێـر حــۆسئینیــن نظهرینده
گؤیلــۆم سحــهرین فئیضینــه پر شوْق-وْ-هوهسدی
گئدسین هامی تک سۆد امهر اوْغلۇم منـه بسـدی
لطفا ترجمه فارسي ان را بنويسيد
pes_Arab pes_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab ara_Arab azb_Arab azb_Arab pes_Arab azb_Arab pes_Arab pes_Arab pes_Arab pes_Arab pes_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab ckb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab pes_Arab pes_Arab pes_Arab ckb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab